cyanic-selkie/wikianc huggingface dataset:
გიორგი მდივანი
ბიოგრაფია
ქუთაისის გიმნაზიის დამთავრების შემდეგ, შევიდა თბილისის უნივერსიტეტის იურიდიულ ფაკულტეტზე, სადაც სწავლობდა 1924–1926 წლებში. მისი ლიტერატურული ნათლობა მოხდა 1922 წელს. სულ მალე აირჩიეს დასავლეთ საქართველოს პროლეტარულ მწერალთა კავშირის პასუხისმგებელ მდივნად. პირველი აღიარება ახალგაზრდა დრამატურგს მოუტანა პიესა „ალკაზარმა“, რომელიც რუსთაველის თეატრში დაიდგა 1936 წელს. 30-იანი წლებიდან მოყოლებული მისი პიესები სისტემატურად იდგმებოდა არა მარტო ქართულ სცენაზე, არამედ მთელ საბჭოთა კავშირში. განსაკუთრებული წარმატება ხვდა წილად: „ბატალიონი მიდის დასავლეთისაკენ“, „პარტიზანები“, „პეტრე ბაგრატიონი“, „ტერეზას დაბადების დღე“, „კონსული მოიტაცეს“, „შენი ძია მიშა“ და სხვა. ომის წლებში გიორგი მდივანი გაზეთ „პრავდის“ სამხედრო კორესპოდენტია. ნანახი და განცდილი ნიჭიერმა ხელოვანმა შემდგომ ასახა კინოსცენარებში: „მოსკოვის ზეცა“, „რიგითი ალექსანდრე მატროსოვი“ და სხვა. ის კინოში გამოჩნდა 1925 წელს. უკვე 1927 წელს დაწერა კინოსცენარი „ახალგაზრდობა იმარჯვებს“. ამას მოჰყვა მისი სცენარით გადაღებული ფილმები: „ფრთოსანი მღებავი“, „დაკარგული სამოთხე“, „ჩვენი ეზო“, „ხევსურული ბალადა“, „საბუდარელი ჭაბუკი“ და სხვა. სულ საქართველოში გიორგი მდივნის სცენარით დაიდგა 21 ფილმი.
აღსანიშნავია, რომ დრამატურგის ერთ-ერთ ფილმს „ჩემი ბებია“, რომელიც გადაიღო რეჟისორმა კ. მიქაბერიძემ ოციანი წლების ბოლოს მთავრობის მიერ უნდობლობის გამო ყადაღა დაედო. მხოლოდ 70-იან წლებში გამოვიდა ფართო ეკრანებზე.
გიორგი მდივნის სცენარები დიდი პოპულარობით სარგებლობდა უცხოეთშიც. მაგალითად: „საბჭოთა კავშირი იტალიელების თვალით“, „მზესუმზირა“, „5 რგოლის ისტორია“ (იტალია), „გენერლები და ვარსკვლავები“ (უნგრეთი), „დიდი გზა“ (ჩეხოსლოვაკია).
1984 წელს მისი სახელი მიენიჭა ქვედა საზანოს სოფლის სკოლას.
დაკრძალულია მწერალთა და საზოგადო მოღვაწეთა დიდუბის პანთეონში.
ბარუმი (შამქორის რაიონი)
ბარუმი  (Barum) — სოფელი აზერბაიჯანში, განჯა-ყაზახის რეგიონის   შამქორის რაიონში.
რესურსები ინტერნეტში
კატეგორია:შამქორის რაიონის სოფლები
რიმუში (ასურეთი)
რიმუში — ასურეთის მეფე. რიმუში სამეფო ტახტზე მუტ-აშკურის შემდეგ ავიდა, მისი მმართველობა დაიწყო ძვ. წ. 1740 წელს და დასრულდა ძვ. წ. 1730 წელს, მის შემდეგ ასურეთის სამეფო ტახტზე ასინუმი ავიდა.
რესურსები ინტერნეტში
კატეგორია:ასურეთის მეფეები
ვიტაუტას დიდის უნივერსიტეტი
ვიტაუტას დიდის უნივერსიტეტი (Vytauto Didžiojo universitetas) ― საჯარო უნივერსიტეტი კაუნასში, ლიეტუვაში. უნივერსიტეტი დაარსდა 1922 წელს.
თავდაპირველად უნივერსიტეტს ლიეტუვის უნივერსიტეტი ეწოდებოდა. 1930 წელს, ვიტოვტის გარდაცვალებიდან 500 წლისთავის აღსანიშნავად სასწავლებელს ვიტაუტას დიდის უნივერსიტეტი ეწოდა. ვიტაუტას დიდის უნივერსიტეტი ლიეტუვის ერთ-ერთი მოწინავე უნივერსიტეტია.
სქოლიო
კატეგორია:1922 წელს დაარსებული საგანმანათლებლო დაწესებულებები
ერზურუმის ოპერაცია
ერზურუმის ოპერაცია — პირველი მსოფლიო ომის დროს კავკასიის ფრონტზე რუსეთის იმპერიის შეტევითი ოპერაცია ოსმალეთის იმპერიის წინააღმდეგ. რუსეთის არმია უტევდა 96 ათასი ქვეითის, 7 ათასი ცხენოსნის და 239 ქვემეხის შემადგენლობით. ოსმალეთის მე-3 არმია თავს იცავდა 57 ათასი ქვეითით, 4 ათასი ცხენოსნით და 100 ქვემეხით. ბრძოლა მიმდინარეობდა 1916 წლის 10 იანვრიდან 16 თებერვლამდე. ოპერაცია მიმდინარეობდა რუსეთის უპირატესობით და დასრულდა ციხე-ქალაქ ერზურუმის აღებით 16 თებერვალს. რუსებმა ხელთ იგდეს 8 ათასი ტყვე. ერზურუმის ოპერაციაში რუსეთის წარმატებამ განაპირობა გაერთიანებული სამეფოს და საფრანგეთის თანხმობა რუსეთთან ოსმალეთის აზიური ნაწილის გაყოფის შესახებ, რაც გაფორმდა საიქს-პიკოს შეთანხმებაში 1916 წლის მაისში.
ლიტერატურა
კატეგორია:რუსეთ-ოსმალეთის ომები კატეგორია:პირველი მსოფლიო ომის ბრძოლები კატეგორია:რუსეთის ბრძოლები კატეგორია:ოსმალეთის ბრძოლები
მურად ბეი
მურად ბეი (დ. 1750 — გ. 1801) — ეგვიპტის იალეთის გუბერნატორი, მამლუქების ბელადი, ცხენოსანი არმიის მხედართმთავარი. მართავდა ეგვიპტეს იბრაჰიმ ბეისთან ერთად. ორივეს ჰქონდა ქართული წარმომავლობა.
ბიოგრაფია
ქართველ ისტორიკოსთა უმეტესობა ამტკიცებს, რომ მურად ბეი წარმოშობით ქართველი იყო და თბილისში დაიბადა, რამდენიმე სხვა მკვლევარს კი მიაჩნია, რომ ის ჩერქეზი იყო. 1768 წელს ის მიყიდეს (ჩერქეზ) მამლუქ ლიდერს მუჰამედ ბეის ეგვიპტეში.
თავისი ბატონის სიკვდილის შემდეგ, მურადი გახდა მამლუქთა არმიის მეთაური, ხოლო იბრაჰიმი ეგვიპტის ადმინისტრაციულ საქმეებს განაგებდა. მათ შეძლეს გამკლავებოდნენ ოსმალთა გამუდმებულ მცდელობებს მამლუქთა რეჟიმის დასამხობად და სამოქალაქო უთანხმოებებს. 1784-1785 წლებში იბრაჰიმიც და მურადიც ოფიციალურად იყვნენ ოსმალური ეგვიპტის გუბერნატორები, თუმცა ქვეყანას, ფაქტობრივად, რამდენიმე ათწლეულის განმავლობაში მართავდნენ და წარმატებით ინარჩუნებდნენ ძალაუფლებას ეგვიპტის ოსმალო გუბერნატორების არსებობის მიუხედავად.
1786 წელს ოსმალეთის სულთანმა აბდულჰამიდ I-მა ეგვიპტეში გაგზავნა კაპუდან-ფაშა (ოსმალეთის ფლოტის ადმირალი) და ჯეზაირლი გაზი ჰასან-ფაშა იბრაჰიმისა და მურადის გაძევების ბრძანებით. ჰასან ფაშამ გულმოდგინე მცდელობების შედეგად, ხანმოკლე პერიოდით შეძლო ეგვიპტეზე ოსმალეთის კონტროლის აღდგენა. ისმაილ ბეი დაინიშნა მამლუქების ახალ სამხედრო ლიდერად, სამოქალაქო გუბერნატორად და ფაქტობრივ მმართველად, თუმცა, 1791 წელს, ჰასან-ფაშას მიერ მათი განდევნიდან მხოლოდ ხუთი წლის შემდეგ, იბრაჰიმი და მურადი სამხრეთ ეგვიპტის სამალავიდან დაბრუნდნენ კაიროში და ფაქტობრივი ძალაუფლება დაიბრუნეს. ამ პერიოდში, მურად ბეის ეკავა ამირ ალ-ჰაჯის (ჰაჯის ხელმძღვანელი) თანამდებობა.
გავრცელებული ინფორმაციით, მურად ბეიმ საფრანგეთის ჯარს ეგვიპტის დასატოვებლად ფული შესთავაზა, ბრიტანელებს კი — მოკავშირეობა, ალექსანდრიის, დუმიატისა და როზეტის დაკავების საშუალების მიცემის სანაცვლოდ. 1800 წელს მურად ბეი შეურიგდა საფრანგეთის არმიის მთავარსარდალ კლებერს და დათანხმდა კაიროს გორნიზონის მართვაზე, მაგრამ გზაში გარდაიცვალა ბუბონური შავი ჭირისაგან.
კატეგორია: ეგვიპტის მმართველები კატეგორია: მამლუქები კატეგორია:დაბადებული 1750-იანები კატეგორია:გარდაცვლილი 1801 კატეგორია:შავი ჭირით გარდაცვლილები კატეგორია:ქართველი მამლუქები
კამპოფრიო
კამპოფრიო (Campofrío) — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის კუენკა-მინერის კომარკის შემადგენლობაში. ფართობი — 48 კმ². მოსახლეობა — 713 კაცი (2020 წ.).
სქოლიო
კატეგორია:უელვის მუნიციპალიტეტები
კიროვის რაიონი (სანქტ-პეტერბურგი)
კიროვის რაიონი (Кировский район) — სანქტ-პეტერბურგის ერთ-ერთი რაიონი, მდებარეობს ქალაქის სამხრეთ-დასავლეთ ნაწილში. სახელი ეწოდა სერგეი კიროვის პატივსაცემად. რაიონს გასასვლელი აქვს ნევის ყურეში, რომლითაც შემდეგ ფინეთის ყურეს უკავშირდება. კიროვის რაიონის ჩრდილოეთი საზღვარი მდინარე ეკატერინგოფკასა და სტაჩეკის მოედანზე გადის, აღმოსავლეთი — ლომონოსოვის სარკინიგზო ხაზზე, სამხრეთი კი მარშალ ჟუკოვის მოედანსა და მდინარე კრასნენკაიაზე.
სქოლიო
კატეგორია:სანქტ-პეტერბურგის რაიონები
მადამ უოლკერი
სარა ბრიდლავი (Sarah Breedlove; დ. 23 დეკემბერი, 1867 — გ. 25 მაისი 1919), ასევე ცნობილია, როგორც მადამ სი ჯეი უოლკერი (Madam C. J. Walker) — აფრო-ამერიკელი მეწარმე, ფილანთროპი, სოციალური და პოლიტიკური აქტივისტი. აღიარებულია პირველ აფრო-ამერიკელ ქალად, რომელიც თავისი შრომის შედეგად გახდა მილიონერი. სარა იმ დროისთვის ყველაზე წარმატებულ ქალ მეწარმედ ითვლებოდა და ასევე იყო ყველა დროის ერთ-ერთი ყველაზე წარმატებული აფრო-ამერიკელი ბიზნესმენი ქალი.
უოლკერს სიმდიდრე მისმა ბიზნესმა მოუტანა. მან დააარსა „მადამ სი ჯეი უოლკერის საწარმო“, რომელიც თავისა და თმის მოვლის საშუალებების განვითარებასა და მარკეტინგს ახორციელებდა. უოლკერი, ასევე ცნობილია მისი ქველმოქმედებით და აქტივიზმით. იგი ფინანსურად ეხმარებოდა მთელ რიგ ორგანიზაციებს და გახდა ხელოვნების მეცენატი. უოლკერის საკუთრებაში მყოფ ვილა ლევაროში, რომელიც ნიუ-იორკში მდებარეობდა, იმართებოდა აფრო-ამერიკელთა საზოგადოებრივი შეკრებები.
ადრეული ცხოვრება
სარა ბრიდლავი, 1867 წლის 23 დეკემბერს, ლუიზიანაში, ოუენ და მინერვა ბრიდლავების ოჯახში დაიბადა. სარას 5 დედმამიშვილი ჰყავდა: ლუვენია, ალექსანდრე, ჯეისი, სოლომონი და ოუენ უმცროსი. სარას მშობლები და უფროსი და-ძმა რობერტ ბარნის და მედისონ პარიშის პლანტაციაში მონები იყვნენ. თუმცა, სარა ოჯახში პირველი ბავშვი იყო, რომელიც თავისუფალი დაიბადა, მას შემდეგ, რაც ემანსიპაციის პროკლამაციას ხელი მოეწერა. 1872 წელს, დედამისი ქოლერასგან გარდაიცვალა, მამამისი ხელახლა დაოჯახდა, მაგრამ რამდენიმე წელში ისიც გარდაიცვალა. 7 წლის ასაკში დაობლებული სარა, მისისიპიში გადავიდა და 10 წლის იყო, როცა შინამოსამსახურედ დაიწყო მუშაობა. თავის პირველ ქორწინებამდე, სარა უფროს დასთან, ლუვენიასთან და ნახევარძმასთან ჯესისთან ერთად ცხოვრობდა.
კარიერა
1888 წელს, სარა თავის შვილთნ ერთად გადავიდა სენტ-ლუისში, მისურის შტატში. მუშაობა მრეცხავად დაიწყო და დღეში ერთ დოლარს ძლივს გამოიმუშავებდა, ქალიშვილის განათლების დასაფინანასებლად. 1880 წელს, სენტ-პოლის აფრიკულ მეთოდისტურ ეკლესიაში სიმღერა დაიწყო და გაეცნო კულტურული საზოგადოების ცხოვრებას. იმდროინდელ შავკანიან ქალებში წყალთან და ჰიგიენურ საშუალებებთან წვდომის არარსებობის გამო, გავრცელებული იყო თმის ცვენა, რომელიც სარასაც შეეხო და მას თმის ცვენა დაეწყო, მელოტდებოდა.
საბოლოოდ, მან თმის მოვლის საშუალებების შესახებ, თავისი პარიკმახერი ძმებისაგან გაიგო და გაყიდვების აგენტი გახდა აფრო-ამერიკელი ბიზნესმენის კომპანიისათვს, რომელიც სწორედ ამ სფეროში მოღვაწეობდა. სარამ, აქ მუშობისას ბევრი რამ გაიგო თმის მოვლაზე და შეძენილი ცოდნა საკუთარი ხაზის შექმნას მოახმარა. 1906 წელს, ცოლად გაჰყვა ჩარლ უოლკერს და ცნობილი გახდა, როგორც მადამ სი ჯეი უოლკერი. მუშაობდა დამოუკიდებელ პარიკმახერად და კოსმეტიკური კრემების გამყიდველად. მისი ქმარი, რომელიც ასევე მისი ბიზნეს პარტნიორი გახლდათ, რეკლამირებას უწევდა ცოლის პროდუქტს. სარა კარდაკარ დადიოდა გასაყიდად და ასწავლიდა შავკანიან ქალებს თმის დავარცხნისა და მოწესრიგების კარგ მეთოდებს.
1910 წელს, უოლკერმა ბიზნესი ინდიანაპოლისში გადაიტანა, სადაც დააარსა სათაო ოფისი „მადამ სი ჯეი უოლკერის საწაროსათვის“. ცოტა ხნის შემდეგ, იყიდა სახლი და ქარხანა, ააშენა სალონი და სილამაზის სკოლა, რათა ამ სფეროში განათლება მიეცა დასაქმებულებისათვის. აღსანიშნავია, რომ პერსონალის უმეტესობას სწორედ ქალები წარმოადგენდნენ.
1911–1919 წლებში, როდესაც კარიერის ზენიტში იმყოფებოდა, უოლკერს და მის კომპანიას დასაქმებული ჰყავდათ რამდენიმე ათასობით გაყიდვების აგენტი. 1917 წლისათვის კი, ეს რიცხვი 20 000-ს უტოლდებოდა. თეთრ მაისურიან და შავ კაბიან უნიფორმაში გამოწყობილი თანამშრომლები, სტუმრობდნენ ყველა სახლს მთელი შტატების მასშტაბით და ყიდიდნენ სარას შექმნილ, კონტეინერებში მოთავსებულ პროდუქციას. უოლკერის სახელი კიდევ უფრო ცნობილი გახდა 1920-იან წლებში, მისი გარდაცვალების შემდეგ, როდესაც პროდუქცია გავიდა აშშ-ის გარეთ: კუბის, იამაიკის, ჰაიტის, პანამისა და კოსტა-რიკის ბაზრებზე.
გარდა იმისა, რომ ასწავლიდა გაყიდვებსა და თმის მოვლას, უოლკერმა აჩვენა შავკანიანებს, თუ როგორ უნდა ემართათ საკუთრი ბიზნესი და აძლევდა მათ იმის მოტივაციას, რომ გამხდარიყვნენ ფინანსურად დამოუკიდებლები.
გარდაცვალება
სარა უოლკერი, 1919 წლის 25 მარტს, 51 წლის ასაკში თირკმლის უკმარისობით და გართულებული ჰიპერტენზიით გარდაიცვალა. დაკრძალულია ვუდლონის სასაფლაოზე, ბრონქსში, ნიუ-იორკში.
გარდაცვალებამდე, უოლკერი მიიჩნეოდა ყველაზე მდიდარ აფრო-ამერიკელ ქალად ამერიკაში. მისი ქონება შეფასებული იყო 600,000 დოლარად (რაც დღევანდელი კურსით 8 მილიონ დოლარს შეესატყვისება). New York Times-ის მიერ გამოქვეყნებულ უოლკერის ნეკროლოგში ვკითხულობთ: „სარამ სიკვდილამდე ორი წლით ადრე (1917 წელი) თქვა, რომ ის ჯერ არ იყო მილიონერი, თუმცა იმედოვნებდა, ოდესმე გახდებოდა“. უოლკერის გარდაცვალებისთვის, ამერიკელის საშუალო წლიური ხელფასი 750 $-ს შეადგენდა. დედის გარდაცვალების შემდეგ, სარას ქალიშვილი ა’ლელია უოლკერი „მადამ სი ჯეი უოლკერის საწარმოს“ პრეზიდენტი გახდა.
სქოლიო
კატეგორია:დაბადებული 23 დეკემბერი კატეგორია:დაბადებული 1867 კატეგორია:გარდაცვლილი 25 მაისი კატეგორია:გარდაცვლილი 1919 კატეგორია:ამერიკელი ქალი ქველმოქმედები კატეგორია:ამერიკელი ბიზნესმენები
ანუშავან არზუმანიანი
ანუშავან არზუმანიანი (დ. 14 თებერვალი, 1904 — გ. 18 ივლისი, 1965) — საბჭოთა ეკონომისტი, სსრკ-ის მეცნიერებათა აკადემიის აკადემიკოსი (1962).
ბიოგრაფია
1936 წელს დაამთავრა წითელი პროფესურის ინსტიტუტი. 1937 წლიდან ეწეოდა სამეცნიერო და პედაგოგიურ საქმიანობას. 1956 წლიდან იყო სსრკ-ის მეცნიერებათა აკადემიის მსოფლიო ეკონომიკის და საერთაშორისო ურთიერთობათა ინსტიტუტის დირექტორი. 1962 წლიდან აკადემიკოსი.
ალტმანი (მთა)
ალტმანი (Altmann) — მთა აპენცელის ალპებში, შვეიცარიაში, აპენცელ-ინეროდენისა და სანქტ-გალენის კანტონების საზღვარზე, ალპშტაინის მასივში, სენტისის მუნიციპალიტეტიდან რამდენიმე კილომეტრში.
ალტმანი ფრიალო, ქვიშაქვის მთაა, რომელიც ხეობიდან 1000 მეტრ სიმაღლეზეა აღმართული.
რესურსები ინტერნეტში
კატეგორია:ალპები კატეგორია:შვეიცარიის მთები
ვერხნი-მიტიაკინის იოანე ღვთისმეტყველის ეკლესია
ვერხნი-მიტიაკინის იოანე ღვთისმეტყველის ეკლესია (Церковь Иоанна Богослова) — მართლმადიდებლური ეკლესია ტარასოვის რაიონის ხუტორ ვერხნი-მიტიაკინში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 2010 წელს.
ისტორია
ხუტორ ვერხნი-მიტიაკინში ეკლესია პირველად ააგეს 1886 წელს დონელი არქიტექტორის პეტრე სტუდენიკინის პროექტის მიხედვით. ეკლესია ემსახურებოდა როგორც ვერხნი-მიტიაკინს ასევე ახლომდებარე ხუტორებსაც. ეკლესია იყო ხის და დახურული იყო ყავარით. ეს იყო ჩვეულებრივი ოთკუთხა ტრადიციული რუსული ნაგებობა, რომელსაც ჰქონდა ორფერდა სახურავი, საკურთხეველი და სატრაპეზო.
საბჭოთა ხელისუფლების დამყარების შემდეგ, 1930-იან წლებში, ეკლესია დახურეს, მასში კი განათავსეს კლუბი, მოგვიანებით სასადილო და საერთო საცხოვრებელი. ეკლესიაში ღვთისმსახურება აღსდგა მეორე მსოფლიო ომი დროს, მაგრამ 1960-იან წლებში ეკლესია განადგურდა. ღვთისმსახურება გაგრძელდა კიდვ რამდენიმე წელიწადი კარიბჭეში და სტოაში.
სსრკ-ის დაშლის შემდეგ, 1990-იან წლებში ეკლესია დაუბრუნდა მორწმუნეებს. რაიონისა და ხუტორის ადმინისტრაციის მხარდაჭერით, ასევა ადგილობრივი მეურნეობის „რუს“-ის და ადგილობრივი მოსახლეობის ფინანსებით, ჩაასხეს ეკლესიის საძირკველი, გამოცვალეს დამპალი დაფები და გადახურვა, დააყენეს ახალი გუმბათი. ეკლესია შელესეს და შეღებეს, განაახლეს ინტერიერიც.
ხელახლა გარემონტებული ეკლესია აკურთხეს 2010 წლის 22 ივნისს. კურთხევის ცერემონია შეასრულა როსტოვისა და ნოვოჩერკასკის მთავარეპისკოპოსმა პანტელეიმონმა.
2004 წლიდან ეკლესიის წინამძღვარია მღვდელმონაზონი სერგეი იავიცი.
სქოლიო
კატეგორია:როსტოვის ოლქის ეკლესიები
ართვინ-ბოლნისის ბელტი
ართვინ-ბოლნისის ბელტი — გეოტექტონიკური ერთეული მცირე აზიის ჩრდილოეთ ნაწილსა და სამხრეთ კავკასიაში, მოიცავს საქართველოს ტერიტორიის ნაწილსაც. ვრცელდება ართვინიდან მარნეულამდე. გამოყო პ. გამყრელიძემ 1964 წელს. ართვინის და ქცია-ხრამის უბნებზე ძველი კრიტალური და მეტამორფული სუბსტრატია გაშიშვლებული. საქართველოს ფარგლებში იყოფა ჯავახეთისა და ბოლნისის ზონებად. ჯავახეთის ზონა აგებულია ნეოგენური და მეოთხეული კონტინენტური წარმონაქმნებით და ლავებით. დადასტურებულია ამ წარმონაქმნებს ქვეშ ცარცული და პალეოგენსქართველოს
ლიტერატურა
კატეგორია:საქართველოს გეოგრაფია კატეგორია:გეოლოგია
ლა-ხოიოსა
ლა-ხოიოსა (La Joyosa, La Choyosa) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის რიბერა-ალტა-დელ-ებროს კომარკის შემადგენლობაში. ფართობი — 6,519346 კმ². მოსახლეობა — 1101 კაცი (2020 წ.).
სქოლიო
კატეგორია:სარაგოსის მუნიციპალიტეტები
ყინულმჭრელი
მინი|ჩრდილოეთ პოლუსისკენ მიმავალი ატომური ყინულმჭრელი „იამალი“. 2001 წელი მარჯვნივ|მინი|[[რუსეთი|რუსული ყინულმჭრელი კრასინი ამერიკულ მომმარაგებელ გემს ანტარქტიკისკენ, მაკ-მერდოს სადგურისკენ მიუძღვება]] ყინულმჭრელი — სპეციალური დანიშნულების გემი ან ნავი, რომელიც ყინულით დაფარულ წყლებზე სანაოსნოდ და სხვა ნავებისთვის და გემებისთვის უსაფრთხო წყლითსავალი გზის გასაკვალადაა შექმნილი. მიუხედავად იმისა, რომ ეს ტერმინი ძირითადა ყინულმჭრელ გემებს გულისხმობს, ასევე შესაძლებელია შედარებით პატარა მცურავი საშუალებებიც იგულისხმებოდეს, მაგალითად ყინულმჭრელი ნავები, რომლებიც ოდესღაც გაერთიანებული სამეფოს არხებზე გამოიყენებოდა.
იმისათვის, რომ გემი ყინულმჭრელად ჩაითვალოს, უნდა ჰქონდეს ისეთი სამი თავისებურება, რომელიც ჩვეულებრივ გემებს არ აქვთ: გამაგრებული კორპუსი, ყინულის ჭრის შემძლე ფორმა და ყინულში გავლის სიმძლავრე.
სქოლიო
კატეგორია:გემების ტიპები
ადასი
ადასი — ასურეთის მეფე. ადასი სამეფო ტახტზე ადად-შალულუს შემდეგ ავიდა, მისი მმართველობა დაიწყო ძვ. წ. 1720 წელს და დასრულდა ძვ. წ. 1701 წელს, მის შემდეგ ასურეთის სამეფო ტახტზე ბელ-ბანი ავიდა.
რესურსები ინტერნეტში
კატეგორია:ასურეთის მეფეები
სომხეთის საფეხბურთო თასი
სომხეთის საფეხბურთო თასი ასევე ცნობილია როგორც სომხეთის დამოუკიდებლობის თასი (Հայաստանի Անկախության Գավաթ) — ყოველწლიური სათასო შეჯიბრება სომხეთის საფეხბურთო გუნდებს შორის.
ტურნირის ისტორიაში ყველაზე წარმატებული კლუბია ერევნის „პიუნიკი“, რომელმაც 8-ჯერ მოიგო თასი. მოქმედი გამარჯვებულია კაპანის „განძასარი“.
რესურსები ინტერნეტში
კატეგორია:სომხეთის ფეხბურთი კატეგორია:სომხეთის საფეხბურთო ტურნირები კატეგორია:ეროვნული საფეხბურთო სათასო ტურნირები
ზიჰორნი
ზიჰორნი (Seehorn) — მთა შვეიცარიაში, პენინის ალპებში, ვალეს კანტონში. გადაჰყურებს გონდოს მუნიციპალიტეტს. ვალეს მთათა უმეტესობისგან განსხვავებით, ზიჰორნი ალპების სამხრეთ მხარეს მდებარეობს, სიმპლონის ხეობის სამხრეთ ნაწილში.
რესურსები ინტერნეტში
კატეგორია:ალპები კატეგორია:შვეიცარიის მთები
სოფრომ მგალობლიშვილი
სოფრომ ზაქარიას ძე მგალობლიშვილი (დ. 20 ივლისი, 1851, დირბი, გორის მაზრა — გ. 30 ნოემბერი, 1925, თბილისი) — ქართველი მწერალი, პუბლიცისტი და საზოგადო მოღვაწე.
ბიოგრაფია
დაამთავრა ჯერ გორის სასულიერო სასწავლებელი, შემდეგ, 1873 წელს თბილისის სასულიერო სემინარია, დაბრუნდა მშობლიურ ქალაქში სადაც მუშაობდა რუსული და ქართული ენების მასწავლებლად. გარდა პედაგოგიური საქმიანობისა, სოფრომ მგალობლიშვილი გორში ეწეოდა ფართო საზოგადოებრივ-რევოლუციურ მოღვაწეობას. სემინარიის კედლებშივე გაიტაცა იგი ანტიმონარქიულმა განწყობილებამ. ახალგაზრდა პედაგოგი და მოწინავე იდეების მქადაგებელი გორის რაიონის დაბა-სოფლებში მართავდა წარმოდგენებს. ავრცელებდა არძალულ ლიტერატურას, რისთვისაც იგი ორჯერ დააპატიმრეს. შემდეგ სოფრომ მგალობლიშვილი ფოთშია, სადაც ერთხანს მუშაობდა საეპარქიო სამმართველოში, ხოლო 1897 წელს გადმოდის თბილისში და იწყებს სამსახურს სინოდის კანტორაში. 1910 წელს დაითხოვეს სინოდიდან და ამის შემდეგ იგი მთლიანად ებმება საზოგადოებრივ საქმიანობაში, აქტიურად თანამშრომლობს ჟურნალ-გაზეთებში.
მწერლობა სოფრომმა ჯერ კიდევ სემინარიაში დაიწყო. თანამშრომლობდა „დროებასა“ და „მნათობში“, სადაც ბეჭდავდა როგორც ორიგინალურ ნაწარმოებებს, ასევე თარგმნებსაც. მკითხველმა გულთბილად მიიღო მისმიერ ნათარგმნი ფრ. შილერის „ორლეანელი ქალი“. ამის შემდეგ იგი სისტემატურად აქვეყნებდა ქართულ ჟურნალ-გაზეთებში საინტერესო მოთხრობებსა და მწვავე პუბლიცისტურ წერილებს. მისმა შესანიშნავმა მოთხრობებმა „დედა მაია“, „ღამის მეხრე ცეცო“, „წითელი სარჩული“, „ჯორ-ზაქარია“, „ყაყიტას ქურდები“ და ბევრმა სხვამ, სამუდამოდ დაიმკვიდრეს საპატიო ადგილი ქართულ ლიტერატურაში.
დაკრძალულია მწერალთა და საზოგადო მოღვაწეთა დიდუბის პანთეონში.
ჩინაბი
ჩინაბი (चनाब, چناب) — მდინარე ინდოეთსა და პაკისტანში, სიგრძე დაახლოებით 1100 კმ, აუზის ფართობი 138 ათ. კმ², სათავე აქვს დასავლეთ ჰიმალაის მყინვარებში. ინდოეთის ტერიტორიაზე ღრმა ხეობაში მიედინება, პაკისტანში — პენჯაბის ვაკეებზე. მთავარი შენაკადებია ჯელამი და რავი, რომელთა შეერთების შემდეგ მდინარეს ტრიმაბი ეწოდება. ერთვის მდინარე სატლეჯს (ინდის აუზი). საზრდოობს მყინვარების, თოვლისა და წვიმის წყლით. უხვწყლიანია ივნისიდან ნოემბრამდე. მთებიდან გადმოსვლისას წყლის საშუალო ხარჯი 890 მ³/წმ. ჩინაბის ხეობა მჭიდროდ არის დასახლებული. მთავარი ქალაქებია ვაზირაბადი, ჩინიოტი, მულტანი (პაკისტანი).
ლიტერატურა
კატეგორია:ინდოეთის მდინარეები კატეგორია:პაკისტანის მდინარეები კატეგორია:სასაზღვრო მდინარეები
ალექსანდრუ შპაკი
კარიერა
შპაკს 2012 წლის ევროპის ძალოსანთა ჩემპიონატზე მოპოვებული აქვს ბრინჯაოს მედალი, -77 კგ კატეგორიაში.
2013 წლის ევროპის ძალოსნათა ჩემპიონატში მან მეორე ადგილი დაიკავა, თუმცა მოგვიანებით პრეპარატ სტანოზოლოლზე შემოწმების შედეგად მას დოპინგის მიღება დაუმტკიცდა და ძალოსნობის საერთაშორისო ფედერაციამ 2 წლიანი დისკვალიფიკაციით დასაჯა.
შემდგომში მან 2016 წლის რიო-დე-ჟანეიროს ოლიმპიურ თამაშებში მიიღო მონაწილეობა, სადაც მეხუთე ადგილი დაიკავა.
სქოლიო
კატეგორია:დაბადებული 1989 კატეგორია:დაბადებული 21 ნოემბერი
კენძო
იმპერატორი კენძო (顕宗天皇;) (დ. 450 — გ. 487) — იაპონიის 23-ე იმპერატორი მემკვიდრეობის ტრადიციული წესის მიხედვით. იმპერატორი ქვეყანას 2 წელი მართავდა.
ლეგენდარული ამბები
პრინცი ოკა, რომელიც მოგვიანებით იმპერატორი კენძო გახდა, იმპერატორ რიტიუს შვილიშვილი და იტინობე ნო ოსივას შვილი იყო. ოკა ძალიან პატარა იქნებოდა მაშინ, როდესაც იმპერატორმა იურიაკუმ სანადირო ექსპედიციის დროს მოკლა. სწორედ ამან განაპირობა პრინცი ოკეს და მისი უფროსი ძმის, ოკას გაქცევა. მათ თავი ჰარიმას პროვინციის ქალაქ აკასის შეაფარეს.
მას შემდეგ, რაც იმპერატორი იურიაკუ მისმა შვილმა, სეინეიმ ჩაანაცვლა, იმპერატორმა ძმები სამეფო კარზე იხმო და ისინი თავიან შვილებად და მემკვიდრებად გამოაცხადა. სეინეის გარდაცვალების შემდეგ, რადგანაც მას მემკვიდრე არ ჰყავდა 2 ძმიდან ერთ-ერთი უნდა ასულიყო ტახტზე. ოკას უნდოდა, რომ მისი უფროსი ძმა გამხდარიყო იმპერატორი, მაგრამ ოკე უარზე იყო. სამეფო კარის უხუცესმა ამტკიცებდა, რომ ერთ-ერთი მათგანი აუცილებლად უნდა ასულიყო ტახტზე, მაგრამ საბოლოოდ ოკემ თავისი პოზიცია არ დათმო. ამიტომ ტახტზე პრინცი ოკა ავიდა, რომელიც იმპერატორი კენძო გახდა.
კენძო ქვეყანას V საუკუნის ბოლოს მართავდა, მაგრამ მის შესახებ ძალიან მცირე რამ არის ცნობილი. დღესდღეობით არასაკმარისი რესურსია, იმისათვის, რომ შეისწავლონ მისი მმართველობის წლები.
ლა-მუელა
ლა-მუელა  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ვალდეხალონის კომარკის შემადგენლობაში. ფართობი — 143,486517 კმ². მოსახლეობა — 5894 კაცი (2020 წ.).
ლუიზა მეკლენბურგ-გიუსტროველი
ლუიზა მეკლენბურგ-გიუსტროველი (Louise zu Mecklenburg-Güstrow, Louise af Mecklenburg-Güstrow; დ. 28 აგვისტო, 1667 — გ. 15 მარტი, 1721) — დანიისა და ნორვეგიის დედოფალი 1699-1721 წლებში როგორც ფრედერიკ IV-ის პირველი ცოლი. მეფე კრისტიან VI-ის დედა. იგი 1708-09 წლებში, მისი ქმრის იტალიაში მოგზაურობისას ქვეყანას რეგენტის სტატუსით მართავდა.
ადრეული წლები
ლუიზა დაიბადა 1667 წლის 28 აგვისტოს გიუსტროვში. იგი იყო მეკლენბურგ-გიუსტროვის ჰერცოგ გუსტავ ადოლფისა და მისი მეუღლის, ჰერცოგინია მაგდალენა სიბილა ჰოლშტაინ-გოტორპელის ქალიშვილი. მამის მხრიდან იგი დანიის მეფე ფრედერიკ II-ის, ხოლო დედის მხრიდან ფრედერიკ I-ის შთამომავალი იყო. ლუიზა მეკლენბურგის პატარა კარზე, მეტად მკაცრი რელიგიური დოგმებით აღიზარდა მამამისის მეთვალყურეობის ქვეშ, რომელიც როგორც ცნობილია რელიგიურ საგალობლებსაც კი წერდა.
1695 წელს, ლუიზა დანიისა და ნორვეგიის კრონპრინც ფრედერიკზე დანიშნეს. ფრედერიკი მამამისმა, მეფე კრისტიან V-მ თავად გაუშვა გერმანიის პროტესტანტულ სამთავროებში სამოგზაუროდ, რათა საცოლე თვითონ აერჩია, მან კი არჩევანი გიუსტროვის პრინცესა ლუიზაზე შეაჩერა, რომლის გარეგნობაც მას ძალიან მოეწონა. მისმა ამ არჩევანმა დიდად გაახარა როგორც დანიის, ისე მეკლენბურგის სამეფო კარი. მიუხედავად ამისა, ფრედერიკი მთელი ქორწინების მანძილზე ღალატობდა ლუიზას.
კრონპრინცესა
მარცხნივ|მინი|311x311პქ|ლუიზა მეკლენბურგ-გიუსტროველი 1695 წლის 5 დეკემბერს, კოპენჰაგენში შედგა ლუიზა მეკლენბურგ-გიუსტროველისა და ფრედერიკ დანიელის ქორწინება. ამის შემდეგ ლუიზა დანიისა და ნორვეგიის მომავალ დედოფლად, ანუ კრონპრინცესად გამოცხადდა. თავდაპირველად მათი ქორწინება ბედნიერი იყო. ლუიზამ წარმატებით მოახერხა ქმრის ყურადღების მიქცევა და დროებით მისი თავის ერთგულ კაცად ქცევა. საფრანგეთის ელჩმა ასეთი რამ განაცხადა:
ხანგრძლივი ქორწინებიდან, ლუიზასა და ფრედერიკს ხუთი შვილი შეეძინათ, მაგრამ მათგან მხოლოდ ორი გადარჩა: მომავალი მეფე კრისტიან VI და პრინცესა შარლოტა ამალია, რომელთაც სახელები ლუიზას დედამთილ-მამამთილის პატივსაცემად დაარქვეს.
დედოფალი
1699 წელს მეფე კრისტიან V გარდაიცვალა, რის გამოც მეფე ფრედერიკ IV, ხოლო დედოფალი ლუიზა მეკლენბურგ-გიუსტროველი გახდა. ლუიზას პარალელურად, ფრედერიკს რამდენიმე სხვა არისტოკრატ ქალბატონთან მეტად სერიოზული და სახალხოდ ცნობილი რომანი ჰქონდა, კერძოდ ელიზაბეთ ელენა ფონ ვიერეგთან (1699-1704 წლებში), შარლოტა ელენა ფონ შინდელთან (1704-11 წლებში) და ანა სოფია რევენტლოვთან (1712-21 წლებში), რომლებიც ლუიზას სიცოცხლის ბოლომდე გაგრძელდა. მეტიც, ფრედერიკი არ დაკმაყოფილდა მხოლოდ რომანით, და 1703 წელს ელიზაბეთ ელენა ფონ ვიერეგზე მორგანატიკულად იქორწინა, ანუ მას ერთდროულად ორი ცოლი ჰყავდა, თუმცა ლუიზა კვლავ ქვეყნის ერთადერთ დედოფლად დარჩა. ქორწინებიდან ერთ წელიწადში ელიზაბეთ ელენა მშობიარობას გადაჰყვა. ლუიზა რამდენიმე წელი ფრედერიკის ერთადერთი ცოლი იყო, მაგრამ მეფემ 1712 წელს მეორედ იქორწინა მორგანატიკული წესით ანა სოფია რევენტლოვზე, რომელიც ლუიზას გარდაცვალების შემდეგ ფრედერიკის ერთადერთი ცოლი და მაშასადამე დედოფალიც გახდა.
მის ერთადერთ ნუგეშს რელიგია წარმოადგენდა, რომელიც მშობლებმა ძალიან შეაყვარეს. ლუიზას ინტერესის მთავარი სფერო სწორედ რელიგიური წიგნების კითხვა იყო. მისი კერძო წიგნების კოლექციაში 400-მდე წიგნი შედიოდა, რომლებიც მისი გარდაცვალების შემდეგ სამეფო ბიბლიოთეკას გადაეცა. თუმცა, მის კოლექციაში ძირითადად ასკეტური რელიგიური წიგნები შედიოდა, რომლებიც გერმანულად იყო დაწერილი. სასულიერო პირები მას ლეგენდარულ დედოფალ ესტერს ადარებდნენ და წმინდანად მოიხსენიებდნენ. დედოფალი ასევე ძალიან ახლოს იყო თავის ვაჟ კრისტიანთან, რომელიც ძალიან წუხდა მამის ქმედებების გამო და ლუიზას დაჰპირდა, რომ მისი გარდაცვალების შემდეგ რევენტლოვს დედად არ აღიარებდა.
დედოფალ ლუიზაზე ძალიან ცოტა რამ არის ცნობილი, მის ინტერესებსა და პიროვნებაზე, გარდა მისი ეჭვიანობისა, ქმრის მრუშობისა და რელიგიური განწყობისა. იგი გარდაიცვალა 1721 წლის 15 მარტს, 53 წლის ასაკში. იგი დაკრძალეს როსკილეს კათედრალში. ამის შემდეგ ანა სოფია რევენტლოვი დანიისა და ნორვეგიის დედოფალი გახდა, თუმცა ფრედერიკი რამდენიმე წელიწადში, 1730 წელს გარდაიცვალა.
ლიტერატურა
კატეგორია:დაბადებული 28 აგვისტო კატეგორია:დაბადებული 1667 კატეგორია:გარდაცვლილი 15 მარტი კატეგორია:გარდაცვლილი 1721 კატეგორია:დანიის დედოფლები კატეგორია:ნორვეგიის დედოფლები კატეგორია:ქალი რეგენტები კატეგორია:დანიის რეგენტები
ტრიკონქი
ტრიკონქი (ტრი... და კონქი) — ქრისტიანული ხუროთმოძღვრების ერთ-ერთი მნიშვნელოვანი არქიტექტურული ტიპი. მის ძირითად მახასიათებელს სამაფსიდიანი კომპოზიცია წარმოადგენს. გუმბათქვეშა სივრცის გარშემო ჯვრულად განლაგებულია ოთხი მკლავი, ამათგან ჩრდილოეთ, აღმოსავლეთ და სამხრეთ ფასადებს აფსიდის ფორმა აქვს. საქართველოს გარდა ტრიკონქი ფართოდ არის გავრცელებული ქრისტიანული აღმოსავლეთის ქვეყნებში, განსაკუთრებით კი საბერძნეთში. იგი ასევე გვევლინება სომხეთშიც. საქართველოში ტრიკონქის ტიპის უადრესი ძეგლის თარიღად მიჩნეულია VIII-IX საუკუნეები, ხოლო აქტიური მშენებლობის ხანა XI საუკუნემდე გრძელდებოდა. ამ ტიპის გამორჩეული ტაძრებია ოშკი და ალავერდი
მიხეილ კალაშნიკოვი (მრავალმნიშვნელოვანი)
მიხეილ კალაშნიკოვი შეიძლება აღნიშნავდეს:
პიცო-ერა
პიცო-ერა (Pizzo Erra) — მთა ლეპონტის ალპებში, შვეიცარიის ტიჩინოს კანტონში. მდებარეობს ბასო-დი-ნარის უღელტეხილის სამხრეთით. სიმაღლე ზღვის დონიდან 2 416 მეტრი. დასავლეთ და აღმოსავლეთ კალთებზე ადის საფეხმავლო ბილიკები.
რესურსები ინტერნეტში
კატეგორია:ალპები კატეგორია:შვეიცარიის მთები
ქრისტინე ცინცაძე
ქრისტინე ცინცაძე (დ. 1869, სუჯუნა — გ. 1956, ლანჩხუთი) — ქართველი მოჯირითე ქალი. მონაწილეობას იღებდა WILD WEST შოუში აშშ-ში.
დაიბადა სოფელ სუჯუნაში, მისი ქალიშვილობის გვარია ნოდია. ახალგაზრდობა ლანჩხუთში გაატარა და იქვე გათხოვდა 14 წლის ასაკში. შეეძინა სამი შვილი – ერთი ქალიშვილი და ორი ვაჟი. იყო თვითნასწავლი მკურნალი, ამზადებდა სხვადასხვა მალამოებს, ჰქონდა სამკურნალო წიგნი „კარაბადინი“, რომლითაც ხელმძღვანელობდა.
პირველად ქრისტინე სხვა ქალებთან ერთად ამერიკაში ლუკა ჩხარტიშვილმა ჩაიყვანა 1908 წელს. ცინცაძის მშობლები მის გამგზავრებაზე უარს აცხადებდნენ, მაგრამ მან მაინც თავისი გაიტანა. ამერიკაში წასვლამდე ლუკა ჩხარტიშვილი ავარჯიშებდა მონგრეულას ველზე. გადმოცემით ის ამერიკაში ჩიხტი-კოპში გამოპწყობილი ჩასულა. ის ცინცინატის ჯგუფში მოხვდა.
ქრისტინე ცინცაძე მაყურებელთა ყურადღებას იპყრობდა თავისი საოცარი გამბედაობით, ერთხელ ჯირითისას მას ცხენი წაექცა, ქრისტინემ ყბა დაჰკრა მიწას და კბილები ჩაემტვრა, მაგრამ უმალ წამოიჭრა, მოევლო ცხენს და განაგრძო ჭენება. ვაჟკაცური საქციელისათვის მხედარი ქალი ძვირფასი ტანსაცმლით, ფეხსაცმლით, ბეჭდითა და ოქროს საათით დააჯილდოვეს. ოთხი წლის განმავლობაში ქრისტინე სამჯერ ჩამოაგდო მისმა საყვარელმა ცხენმა „ნალიმ“ და ხელ-ფეხი მოსტეხა, მაგრამ გამომჯანმრთელების შემდეგ კვლავ ჯიუტად განაგრძობდა ჯირითს. ცინცაძის მოტაცება რამდენიმეჯერ სცადეს ამერიკელებმა, მაგრამ ქართველებმა თავი არ დაანებეს.
1912 წელს ქრისტინე ცინცაძე სამშობლოში დაბრუნდა. მას და სხვა მხედრებს სადგურში ლანჩხუთის მოსახლეობა დახვდა ოვაციებით. დაბრუნების შემდეგ იგი ისევ მონაწილეობდა დოღ-მარულაში, პირველი ადგილიც ბევრჯერ დაუკავებია და ერთხელ ჯილდოდ ათასი მანეთიც კი მიიღო სიკვდილის წინ ქრისტინემ თავისი კაბები და ნივთები საჩუქრად დაარიგა, ხოლო ამერიკიდან ჩამოტანილი ფოტოებითა და სხვა მრავალი საგნით გატენილი ზანდუკი თავისი ხელით დაწვა.
რესურსები ინტერნეტში
კატეგორია:ქართველი ცხენოსნები კატეგორია:აბაშის მუნიციპალიტეტში დაბადებულები კატეგორია:დაბადებული 1869 კატეგორია:გარდაცვლილი 1956
ალინა სანკო
ალინა სანკო (დ. 31 დეკემბერი, 1998, აზოვი, რუსეთი) — რუსი მოდელი. 2019 წელს გახდა „მის რუსეთი“. წარადგენს რუსეთს მის მსოფლიო 2019-ზე.
ადრეული ცხოვრება
დაიბადა 1998 წლის 31 დეკემბერს აზოვში. იგი სწავლობს მოსკოვის მიწის მართვის სახელმწიფო უნივერსიტეტის არქიტექტურის ფაკულტეტზე. სილამაზის კონკურსში მონაწილეობის მიღებამდე მუშაობდა მოდელად ონალინ კატალოგისათვის.
კონკურსი
2019 წელს შეარჩიეს აზოვის წარმომადგენლად მის რუსეთი 2019-ზე. გამარჯვების შემდეგ გადაეცა 3 მილიონი რუსული რუბლი და ახალი მანქანა. იგი წარადგენს რუსეთს მის მსოფლიო 2019-ზე.
რესურსები ინტერნეტში
კატეგორია:მის რუსეთის გამარჯვებულები კატეგორია:დაბადებული 1998 კატეგორია:დაბადებული 31 დეკემბერი კატეგორია:რუსი მოდელები
ილგარ მურადოვი
ილგარ ალიმამად ოღლუ მურადოვი (İlqar Əliməmməd oğlu Muradov დ. 9 ნოემბერი, 1957, ნახიჩევანი) — აზერბაიჯანელი მომღერალი, აზერბაიჯანის რესპუბლიკის სახალხო არტისტი.
ბიოგრაფია
ხელოვნების ცენტრის ხმის ჩამწერი სტუდიის ხელმძღვანელია. 2017 წელს ჰეიდარ ალიევის სახელობის საკონცერტო დარბაზში გაიმართა სოლო კონცერტი სახელწოდებით „დრო გადის“.
რესურსები ინტერნეტში
კატეგორია:აზერბაიჯანელი მომღერლები კატეგორია:აზერბაიჯანელი მომღერლები ჟანრის მიხედვით
დავიდ ბაევი
დავიდ ალბერტის ძე ბაევი (Баев Давид Альбертович, Байаты Алберты фырт Давид; დ. 7 ნოემბერი, 1997, ვლადიკავკაზი, ჩრდილოეთ ოსეთი, რუსეთი) — რუსი თავისუფალი სტილით მოჭიდავე; წარმოშობით არის ოსი.
მოჭიდავის კარიერა
დავიდ ბრადოვის დებიუტი შედგა ნაზრანში, ინგუშეთში ჩატარებულ 2017 წლის რუსეთის ჩემპიონატში; ივანოვოს ოლქის წარმომადგენელ მაგომედ დიბირგაძიევთან ნახევრფინალში მარცხის შემდეგ, მან ყარაჩაი-ჩერქეზეთის წარმომადგენელი ალიბეკ აკბაევი ანგარიშით 6:4 დაამარცხა; საბოლოოდ, ბაევმა ტურნირში მესამე ადგილი დაიკავა. აშშ-ის წარმომადგენლის, დეაკინის ტექნიკური ჯარიმით დამარცხების შედეგად (10:0), ბაევმა მოიგო 2017 წლის მსოფლიოს ახალგაზრდული ჩემპიონატი (ჩატარდა ტამპერეში, ფინეთში). ბაევმა ბრინჯაოს მედლი კიდევ ერთხელ მოიპოვა 2018 წლის რუსეთის ჩემპიონატში, რომელიც ოდინსტვოში გაიმართა. დავიდ ბაევს ჰყავს ორი ახალგაზრდა ძმა.
რუსეთის ეროვნული ჩემპიონატი 2019
სოჭიში ჩატარებულ 2019 წლის რუსეთის ეროვნულ ჩემპიონატში ბაევმა 70 კილოგრამ წონით კატეგორიაში ჩემპიონობა მოიპოვა. 16-ე ტურში ბაევი დაუპირისპირდ კრასნოდარის წარმომადგენელ ისმაილ დჟაპუას და შეხვედრა ტექნიკური ჯარიმით, 10:0 მოიგო. იგი შემდეგში კრასნოიარსკის წარმომადგენელ სემენ ტერეშენკოს დაუპირისპირდა და ანგარიშით 5:0 დაამარცხა. მეოთხედფინალში ბაევი დაუპირისპირდა ყოფილ ოქროს მედალოსანსა და ორგზის რუსეთის ეროვნული ვერცხლის მედალოსან ჩეჩენ ისრაილ კამუსოვს.
მან მეოთხედფინალური დაპირისპირება ტექნიკური ჯარიმით, ანგარიშით 13:2 მოიგო და ნახევარფინალში გავიდა, სადაც რაზამბეკ ძამალოვი დაამარცხა; აღნიშნული შეხვედრა ანგარიშით 10:10 დასრულდა თუმცა გამარჯვებული მაინც ბაევი დარჩა. ორგზის მსოფლიო ჩემპიონის, მაგომედრასულ გაზიმაგომედოვის 74 კილოგრამ კატეგორიაში გადასვლით, ბაევმა რუსეთის სახელით 2019 წლის მსოფლიოს ჭიდაობის ჩემპიონატში მონაწილეობის უფლება მოიპოვა; აღნიშნული ჩემპიონატი ჩატარდა ნურსულთანში, ყაზახეთში.
მსოფლიო ჩემპიონატი 2019
2019 წლის მსოფლიო ჩემპიონატში ბაევმა 70 კილოგრამ კატეგორიაში იასპარეზა და მოიგო მისი პირველი მსოფლიო (უფროსი) ტიტული. ბაევმა პირველად ანდრეი კარაპაჩი ტექნიკური ჯარიმით დაამარცხა (10:0). შემდეგ, იგი დაუპირისპირდა ყოფილ მსოფლიო ჩემპიონ ზურაბ იაკობიაშვილს, რომელიც ანგარიშით 7:0 დაამარცხა. ამგვარი გამარჯვებებით ბაევმა ნახევარფინალს მიაღწია და აქ იგი დაუპირისპირდა აზიის ჩემპიონსა და მსოფლიო და ევროპის მედალოსან მაგომედმურად გაძიევს. მან იგი საბოლოოდ ანგარიშით 5:2 დაამარცხა. ფინალური დაპირისპირება შედგა ბაევსა და ნუკროჟა კაიპანოვს შორის; შეხვედრა ბაევმა მოიგო და ამ გამარჯვებით 2019 წლის მსოფლიო ტიტული მოიპოვა.
სქოლიო
კატეგორია:დაბადებული 7 ნოემბერი კატეგორია:დაბადებული 1997 კატეგორია:რუსი მოჭიდავეები კატეგორია:თავისუფალი სტილით მოჭიდავეები
ჯანგ გეუნ სუკი
ჯანგ გეუნ სუკი (장근석) (დ. 4 აგვისტო, 1987) — სამხრეთ კორეელი მსახიობი, მომღერალი, მოდელი და რეჟისორი. მეტად ცნობილი როლი ხვანგ თე ჰიონის დამსახურებით კრეულ სერიალში „A.N.Jell: You’re beautiful“ და როლი კანგ ინჰოს დამსახურებით ფილმში „შენ—ჩემი შინაური ცხოველი“.
ბიოგრაფია
დაიბადა 1987 წლის 26 სექტემბერს ტანიანის ოლქი ჩუნჩონ-პონქტოს პროვინცია. ერთადერთი შვილი ოჯახში. სამოდელო ბიზნესში მოხდა 5 წლის ასაკში (კორეული ათვლის მიხედვით 6). ამ დროს ბიჭის მშობლები ყიდიდნენ სახლს, და მყიდველმა, რომელიც სამოდელო სააგენტოს მენეჯერი იყო, პატარაში პოტენციალი შენიშნა. რამდენიმე წელი მოდელად მუშაობის შემდეგ, ჯანგ გეუნ სუკი 10 წლის ასაკში ხდება ბავშვი-მსახიობი.
საშუალო სკოლაში, დაინტერესებული იაპონური პოპ-მუსიკით კენ ხარაის შესრულებით და ჯგუფი L’Arc-en-Cielით, ჯანგ გეუნ სუკმა თვითნებურად დაიწყო იაპონური ენის შესწავლა, ხოლო ახალ ზელანდიაში საცხოვრებლად გადასვლის შემდეგ დაიწყო ინგლისური ენის შესწავლა, რამაც შემდგომ დაეხმარა მსახიობს იაპონურ ფილმში „One Missed Call: Final“ როლის ასაღებად (2006 წელი) და კორეულ-ამერიკული თანამშრომლობით გადაღებულ ფილმში „The Case of Itaewon Homicide“ (2009 წელი). მეორე ფილმში მსახობს მოუწია პრაქტიკულად ყველა რეპლიკის ინგლისურ ენაზე წარმოთქმა, რასაც დასალეთის კრიტიკოსები ფიქრობენ კარგად გაუმკლავდა. 2009 წელს მსახიობი ხდება დამოუკიდებელი და ქმნის თავის საკუთარ საპროდიუსერო კომპანიას Tree J, რომლის პრეზიდენტიც დღემდეა. გახსნის ოფიციალური თარიღია 12 ივნისი 2009 წელი. 2012 წლიდან მსახიობმა ჩინეთში პოპულარობის ზრდასთან დაკავშირებით დაიწყო ჩინური ენის დიალქტის მანდარინის სწავლა. მიუხედავად მოუცდელობისა გასტროლების და გამოსვლების გამო, გეუნ სოკმა მიიღო კარგი განათლება: დაწყებითი სკოლა Seoul DongEuii, საშუალო სკოლა Кwangjang, ნელსონის სახელობის ახალზელანდიური კოლეჯი, უმაღლესი სკოლა Bangsan, ხანიანის უნივერსიტეტი. უკანასკნელი მან 2014 წლის თბერვალში დაასრულა (20 თებერვალს შედგა დიპლომების გაცემის ცერემონია ), რითაც იღებდნენ ბაკალავრიატის დონის საბუთს. იმავე წლის სექტემბერში ჯანგ გეუნ სუკმა განაგრძო თავისი სწავლება Hanyang-ის უნივერსიტეტში, მაგისტრატურის დონეზე. 2012 წელს აღნიშნა იუბილე — 20 წელი კინოსა და სცენაზე. მაგრამ მისი პოპულარობა ახლა ხაზგასმიტ დაეცა, მისმა აუდიტორიის წინ მოქცევამ ბევრი გულშემატკივარი მოაბრუნა მის მიმართ ზურგით.
კარიერა კინოში
ჯანგ გეუნ სუკის სადებიუტო როლი ეხება 1997 წელს. იგი იივიეს დრამა „Happiness for sales-ში“ მონაწილეობის მისაღებად HBS-ის არხზე. რასაც შემდგომ რამდენიმე ეპიზოდური როლი მოჰყვა. 2004 წელს გამოვიდა სერიალი ახალგაზრდებისთვის „Nonstop 4“, რომელიც ჰიტი გახდა. მასში მონაწილეობის მისაღებად ჯანგ გეუნ სუკი წყვეტს საზღვარგარეთ სწავლებას და იღებს გადაწყვეტილებას დაბრუნდეს სამხრეთ კორეაში. მისი თამაში შეფასებული იყო პროფესიონალების ღირებულების მიხედვით, რასაც უკვე სერიოზული როლები მოჰყვა. 2005 წელმა პოპულარობა მიიღო როლით სერიალში „Lovers in Prague“ („შეყვარებულები პრაღაში“, SBS), სადაც ახალგაზრდა მსახიობმა პრეზიდენტის შვილის როლი ითამაშა. დრამა იმ დროის ჰიტი გახდა.
2006 წელს ჯანგ გეუნ სუკი ერთდროულად სამ მსხვილ კინოპროექტში მონაწილეობს. „One Missed Call: Final“ („ერთი გამოტოვებული ზარი: ფინალი“ — სმენადაქვეითებული ჭაბუკის როლი, რომლისთვისაც მსახიობმა სპეციალურად ისწვალა ჟესტების ენა). რომელმაც ფანები სამხრეთ კორეის საზღვრებს გარეთ შესძინა, მეორე კინოპროექტი - ისტორიული სერიალი „Hwang Jin-Y“ („ჰვანგ ჯინ-ი“), რომელშიც ახალგაზრდა მსახიობმა კიმ იონჰოს როლი შეასრულა — მთავარი გმირის პირველი სიყვარული. ამ როლის დამსახურებით ის მიიღეს უკვე როგორც სერიოზული, დიდი მსახიობი. და საბოლოოდ მესამე, კომედიურ-ფანტასტიკური სერიალი „Alien sam“ („უცხოპლანეტელი მასწვალებელი“).
2007 წელს ორი როლი მოკლემეტრაჟიან ფილმებში: „The happy life“ („ბედნიერი ცხოვრება“) და „The longest 24 months“ („გრძელი 24 თვე“). პირველმა როლმა საშუალება მისცა ჯანგ გეუნ სუკს არა მხოლოდ მსახიობობაში გამოეხატა ნიჭიერება, არამედ გამოაშკარავა მისი როგორც მომღერლის პოტენციალი. ამ მომენტიდან გეუნ სუკი იწყებს ფიქრს კარიერაზე მუსიკალურ ინდუსტრიაში.
2008 წელს მსახიობი ერთდროულად ორ კინოპროექტშია ჩართული, რომლებიც დაკავშირებულია მუსიკასთან: ფილმში „დორემიფასოლასიდო“ და დორამაში, რომელიც მიძღვნილია კლასიკურ მუსიკას, „Beethoven virus“ („ბეთჰოვენის ვირუსი“, MBC). ამის გარდა, ჯანგ გეუნ სუკი ასწრებს მოსწავლის როლში თამაშს - მაღალკლასელი კომედიაში „Baby and I“ („მე და ბავშვი“) და ლი ჩან ჰვის როლი, ჩოსონის დინასტიის პრინცი, დრამაში „ხონ გილ დონი“ (KBS2).
შემდეგი როლი 2009 წელს წარმოაჩენს ჯანგ გეუნ სუკს, როგორც მრავალფეროვან მსახიობს: მან ითამაშა ამერიკელი ჯარისკაცის როლი, რომელიც ეჭვმიტანილია მკვლელობაში. ფილმის „The Case of Itaewon Homicide“ სცენარი დაფუძნებულია („მკვლელობა ითევონში“) რეალურ ფაქტებზე. თავის დროზე ფილმის ეკრანებზე გამოსვლამ ქვეყანაში ფართო რეზონანსი გამოიწვია, რითაც განაახლა დანაშაულის გამოძიების პროცესი.
2009 წელს მსახიობმა პოპულარობა არა მხოლოდ მთელ აზიაში არამედ მის გარეთაც მიიღო. ზაფხულის დასასრულს ეკრანებზე გამოვიდა მუსიკლური სერიალი „A.N.Jell: You’re beautiful“ („ანგელოზი: მშვენიერიხარ“, SBS), რომელშიც მსახიობმა ითამაშა გამოგონილი პოპ-ჯგუფის ლიდერის როლი, სადაც კიდევ ერთხელაა მსახიობი და მომღერალი. მის გარდა სერიალში გადაიღეს კორეის ისეთი მსახიობები როგორიცაა ლი ჰონგ კი, ჯონგ იონ ჰვა და პარკ შინ ჰე.
2010 წელს ჯანგ გეუნ სუკი ინდი ჯგუფის სოლისტის კანგ მუ გიოლის როლს თამაშობს მუსიკალურ სერიალში „Mary Stayed out all night“ („მირე, სად იყავი მთელი ღამე?“, KBS2), სადაც მსახიობ მუნ გი იონთან ერთად იღებს მონაწილეობას. ქვეყნის გარეთ დაუფასებელმა სერიალმა დიდი პოპულარობა მიიღო იაპონიაში, და მომავალ 2011 წელს, გეუნ სუკმა და მუნ გი იონმა ჩაატარეს ოთხი ფან-შეხვედრა ტოკიოსა და ოსაკაში, რომლისგანაც ერთ-ერთზე მაყურებელთა რეკორდს მიაღწიეს, 60000 ადამიანი.
2011 წლის ივნისმა ჯანგ გეუნ სუკს კიდევ ერთი პროექტი მოუტანა „Love Rain“ („სიყვარულის წვიმა“, KBS2). ამ დრამაში მსახიობს, ისევე როგორც მის პარტნიორს სერიალში იუნას, მოუწიათ ორმაგი როლის თამაში (1970 და 2012 წლები).
2011 წლის ნოემბერში გამოდის იაპონური „You Are My Pet“ სერიალის რემეიკი ჯანგ გეუნ სუკთან ერთად როლში მიუზიკლის მოცეკვავე ინჰო. 2013 წლის ზაფხულში, სცენარის არჩევის დიდი გადაწყვეტილების მიღების შემდეგ, ჯანგ გეუნ სუკი დათანხმდა როლზე სერიალში „Pretty Man“ („ლამაზმანი“ KBS2) დაფუძნებული იმავე სახელწოდების მანგაზე. გადაღებები შემოდგომაზე შედგა და დასრულდა 2014 წლის იანვრის დასაწყისში.
2016 წელს მონაწლეობას ირებს სერიალში "Daebak / ჯეკპოტი" (არხი SBS), სადაც პეკ დე გილის, მეფე სუკ ჩონის დაკარგული შვილის როლი ითამაშა. ამ სეიალში მსახიობი ჯანგ გეუნ სუკი გაიხსნა როგორც მსახიობი სხვა მხრიდან, წარმოაჩინდა თავის სსაძლებლობები და ნიჭი. დრამა დაფუძნებულია როგორც ისტორიულ ისე გამოგონილ ამბებზე.
რეჟისორული საქმიანობა
2011 წელი ჯანგ გეუნ სუკისთვის სადებიუტო აღმოჩნდა როგორც რეჟისორისთვის. გამოვიდა მისი საავტორო ფილმი „Budapest Diary“ („ბუდაბეშტის დღიური“), რომელშიც თვითონ ითამაშა. 2015 წლის 14 მარტს მისი მეორე საავტორო ფილმის „Camp“ („ბანაკი“) პრემიერა შედგა იაპონიაში. და კვლავ ჯანგ გეუნ სუკი ორი რეჟისორი და მსახიობია.
მუსიკალური მოღვაწეობა
პირველი მუსიკალური გამოსვლები ჯანგ გეუნ სუკმა ჩაატარა არხი SBS-სთან თანამშრომლობით ყოველკვირეულ შოუზე Inkigayo 2007 წლის 25 თებერვლიდან 7 ოქტომბრამდე.
2010 წელს მსახიობი აწყობს თავის პირველ „Asia Tour-ს“. ხოლო 2011 წლის მაისში ახალ დებიუტს, ამჯერად მუსიკალურს. იაპონიაში გამოდის მისი პირველი ისნგლი „Let Me Cry“ ჩაწერილი კომპანია Pony Canyon-ის მიერ. გამოსვლიდან პირველივე კვირას დისკი იყიდებარაოდენობით 119 149 ასლი და იკავებს უმაღლეს ხაზს ჩარტში Oricon, ჯანგ გენ სუკი ხდება პირველი არა იაპონელი, რომელიც ასეთს მიაღწია და, 2012 წლის იანვარში, იგებს Gold Disc Awards-ს ნომინაციაში „საუკეთესო ახალგაზრდა არტისტი“.
2012 წლის მაისში გამოდის სოლო ამლბომი „Just Crazy“, რომელიც გახდა პირველი საერთაშორისო ალბომი ჩარტში ახალი რეკორდით. ამის შედეგად ამ ალბომის სიმღერა ხდება OST-ი მოკლემეტრაჟიანი ფილმისთის „Fairy Tail: Priestess of the Phoenix“. ამავე წელს გაიმართა მისი ტური „CriShow2“.
2015 წლის 25 თებერვალს გამოვიდა მესამე სოლო ალბომი „Monochrome“. მან თითქმის ეგრევე დაიკავა Oricon-ის მესამე ადგილი. 14 მარტიდან დაიწყო მესამე ტური „CriShow3. Monochrome“.
„Team H“
2011 წელს სტუდენტური შვიდ კაციანი ჯგუფიდან, გაერთიანებული ღონისძიებების ჩატარებისთვის, გამოიკვეთება ჯანგ გეუნ სუკი და მისი ახლო მეგობარი Big Brother (ჯანგ კურთ იუნგი). ისინი ქმნიან ჯგუფს Team H. სიტყვასიტყვით გადათარგმნისას „H გუნდი“, მთავარი ასო „H“ იმ უნივერსიტეტის სახელიდანაა (Han Yang University) სადაც სწავლობდნენ. უკვე იმავ წლის სექტემბერში ისინი უშვებენ თავიანთ პირველ ჩინურ ალბომს „The Lounge H vol 1“. 2012 წლის მარტში გამოდის ახალი ალბომი „Lounge H (The First Impression)“, ამჯერად იაპონიაში. თანაც ხაზგასმულია, რომ ის განსხვავდება წინა ალბომისაგან და შეიცავს სამ თრექს როკსა და ელექტრო-მუსიკის ჟანრში.
თავიანთ ახალ ალბომს „I just wanna have fun“ ჯგუფი უშვებს 2013 წლის დასაწყისში. ალბომის მხარდასაჭერად ტარდება რიგი კონცერტები სამხრეთ კორეაში, იაპონიაში და ჩინეთში. 2014 წლის ზაფხულში გამოდის სინგლი „Take me“ და მის შემდგომ „Drivihg To The Highway“. ამის გარდა ჯგუფი იღებს მონაწილეობას საზაფხულო ფესტივალში MTV ZUSHI FES 14 კანაგავას პრეფექტურაში „Asia Progress~from a-nation~“ იაპონია. ხოლო ოქტომბერში ჩატარდა იაპონური ტური Team H PARTY.
შოუში მონაწილეობის მიღება
სხვადასხვა წლებში მსახიობი მონაწილეობს სხვადასხვა გვარ ტელეშოუებში. ბოლოდან „Agent Jang Keun Suk“ Fuji TV (იაპონია, 2014 წ.), გამოვიდა ოთხი ეპიზოდი. ამის გარდა ის იღებს მონაწილეობას როგორც სტუმარი კიდევ ერთ იაპონურ შოუში „Return of Superman“ („სუპერმენის დაბრუნება“).
2015 წლის დასაწყისში იგეგმებოდა კიდევ ერთი შოუ „Three Meals a Day Spin-off — Fishing Village“, მაგრამ პრესაში გამოქვეყნებული სკანდალისა და როგორც შემდეგ გაირკვა ცილის წამების შემდეგ, მსახიობი იღებს გადაწყვეტილებას დატოვოს შოუ და ეპიზოდებს მისი თანდასწრებიტ შლიან.
სარეკლამო მოღვაწეობა
გასული ყველა წლის განმავლობაში ჯანგ გეუნ სუკი ბევრი ბრენდის სახე გახდა: Ting, EXR, Suit House, BSX, Samsung, OLE, Lawson, Zegda, TBS, Sky perfect tv, Nature Republic, Codes Combine, Maxim Café, Ferrino, Caffe Bene, Lotte Duty Free და სხვა. 2013 წელს მსახიობი საკუთარ ბრენდს Zikzin-ის უშვებს და ხსნის სავაჭრო ცენტრს ტოკიოში. 2013—2014 წლის განმავლობაში იწერს თავისი რადიო Zikzin-ის ყოველდღიურ ჩანაწერებს.
2014 წლის დასაწყისში დაპატიჟებულია როგორც კომერციული ფირმის სახე Yalget შინეთში. 2014 წლის შემოდგომაზე გამოდის პარკ შინ ჰესთან თანამშრომლობით გამოდის სარეკლამო ვიდეო გადაღება მინიფილმის ფარგლებში კომპანია Lotte Duty Free-სთან თანამშრომლობის ფარგლებში.
საზოგადოებრივი მოღვაწეობა
2011 წელს ჯანგ გეუნ სუკს ნიშნავენ სეულის საპატიო წევრად. ოფიციალური დანიშვნა ჩატარდა მთავრობის დასავლურ ფრტაზე 21 იანვრის დღის სამ საათზე. 2012 წელს მსახიობი იღებს მონაწილეობას ბირთვულ უსაფრთხოებასთან დაკავშირებულ სამიტზე როგორც სამხრეთ კორეის წარმომადგენელი.
2014 წელს ჯანგ გეუნ სუკი როგორც სამხრეთ კორეის საპატიო წარმოამდგენელი მონაწილეობას ირებს კინოფესტივალში „2014 Chinese-Korean Film Festival“ რომელიც ჩატარდა პეკინში, ამის შემდეგ იგი წამყვანია ხანიან უნივერსიტეტის საქველმოქმედო კონცერტზე „LOVE and HOPE in HARMONY“, დეკემბერში წარმოადგენს კორეას ბუსანში იქ ჩატარებულ სამიტში АСЕАН (სამხრეთ-აზიის სახელმწიფოთა ასოციაცია).
სქოლიო
კატეგორია:სამხრეთ კორეელი მომღერლები კატეგორია:დაბადებული  4 აგვისტო კატეგორია:დაბადებული  1987
ბელ-ბანი
ბელ-ბანი — ასურეთის მეფე. ბელ-ბანი სამეფო ტახტზე ადასის შემდეგ ავიდა, მისი მმართველობა დაიწყო ძვ. წ. 1700 წელს და დასრულდა ძვ. წ. 1691 წელს, მის შემდეგ ასურეთის სამეფო ტახტზე ლიბაია ავიდა.
რესურსები ინტერნეტში
კატეგორია:ასურეთის მეფეები
დიჰიდროქსიბენზოლები
დიჰიდროქსიბენზოლები — ორგანული ნაერთები, რომლებიც შედგებიან ბენზოლის ბირთვისა და მასზე მოთავსებული ორი ჰიდროქსილის ჯგუფისგან. დიჰიდროქსიბენზოლები სულ სამი იზომერის სახითაა. ესენია: 1,2-დიჰიდროქსიბენზოლი (ორთო იზომერი), ცნობილია როგორც კატექოლი; 1,3-დიჰიდროქსიბენზოლი (მეტა იზომერი), ცნობილია როგორც რეზორქინოლი; 1,4-დიჰიდროქსიბენზოლი (პარა იზომერი), ცნობილია როგორც ჰიდროქინონი. ყველა დიჰიდროქსიბენზოლი არის უფეროდან თეთრამდე ფერის, ოთახის ტემპერატურის და ჩვეულებრივი წნევის პირობებში მყარი ნივთიერება. სამივე იზომერის ფორმულაა.
სქოლიო
კატეგორია:ორგანული ნაერთები
ლა-პუებლა-დე-ალფინდენი
ლა-პუებლა-დე-ალფინდენი (La Puebla de Alfindén, Puebla d'Alfindén) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის სარაგოსის კომარკის შემადგენლობაში. ფართობი — 17,029574 კმ². მოსახლეობა — 6358 კაცი (2020 წ.).
სქოლიო
კატეგორია:სარაგოსის მუნიციპალიტეტები
ორბელიანების სასახლე
ორბელიანების სასახლე შეიძლება აღნიშნავდეს:
წყლის და ჭაობის მცენარეულობა
წყლის და ჭაობის მცენარეულობა — თბილისის მიდამოებში მცირე ფართობი უკავია ლისის, კუს ტბის და სხვა პატარა ტბებში, აგრეთვე მტკვრის ჭალების ფშანებზე, ზაჰესის საგუბრის მარჯვენა სანაპიროზე და სარწყავი წყლით დაჭაობებულ დეპრესიებზე.
ლიტერატურა
კატეგორია:მცენარეები კატეგორია:ბიოლოგია
მუჰამედ ჰასან ხან ყაჯარი
მუჰამედ ჰასან ხან ყაჯარი (დ. 1722, ასტარაბადი — გ. 1759, იქვე) — ყაჯართა დინასტიის მეთაური. ასტარაბადის გუბერნატორი 1747-1758 წლებში.
ბიოგრაფია
მუჰამედ ჰასანი დაიბადა 1722 წელს, ასტარაბადის მაშინდელი გუბერნატორის, ფათალი-ხან ყაჯარისა და მისი მეუღლის, ემინე ბეგუმის ოჯახში. 1726 წელს, მამამისი აშრაფ-ხან ჰოტაკის ბრძანებით, სიკვდილით დასაჯეს.
1740 წელს, იგი გააძევეს ასტარაბადიდან, მაგრამ ნადირ შაჰმა იგი შეიწყალა და დანიშნა მთავარსალდლად. 1747 წელს, მან მოკლა ირანის შაჰი, ნადირ-შაჰი და მოიპარა შაჰის გვირგვინი და სკიპტრა, რომელიც ერთ-ერთ ადგილას გადამალა. 1747 წლიდან მის გარდაცვალებამდე, იგი იყო ასტარაბადის გუბერნატორი.
მუჰამედ ჰასან ხანი არ ემორჩილებოდა ირანის ახალ შაჰს, შაჰ რუჰს, და მეტიც, მან თავისი ძალაუფლება განამტკიცა გილანსა და მაზანდარანში.
1749 წელს, მან გადაწყვიტა დაეპყრო განჯის სახანო. განჯის ხანმა დახმარება სთხოვა ქართლის მეფეს, თეიმურაზ II-სა და კახეთის მეფეს, ერეკლე II-ს. მეფეებმა განჯის ხანს დახმარება აღმოუჩინეს და მუჰამედ ჰასან ხანის წინააღმდეგ მოემზადნენ გასალაშქრებლად. 1749 წლის ბრძოლაში, მუჰამედ ჰასანი დამარცხდა.
1758 წელს, იგი შეებრძოლა ირანის ტახტის მემკვიდრეს, აზად ხანს. აზად ხანმა მუჰამედ ჰასან ხანი დაამარცხა და საბოლოოდ, იმავე ბრძოლას შეეწირა.
ჩრდილოეთი ზამბოანგა
ჩრდილოეთი ზამბოანგა (ტაგ: Hilagang Zamboanga; სებ: Amihanang Zamboanga) — პროვინცია ფილიპინებში, ზამბოანგის ნახევარკუნძულის რეგიონში, მინდანაოში. პროვინციის დედაქალაქია დიპოლოგი. პროვინციას სამხრეთიდან სამხრეთი ზამბოანგა და ზამბოანგა-სიბუგაი ესაზღვრება, აღმოსავლეთიდან — აღმოსავლეთი მისამისი, ხოლო დასავლეთიდან — სულუს ზღვა.
ჩრდილოეთი ზამბოანგა ზამბოანგის ნახევარკუნძულის რეგიონში უდიდესი პროვინციაა. მისი ფართობი 7 301 კმ²-ია. მოსახლეობის რაოდენობით ჩრდილოეთ ზამბოანგა ფილიპინების პროვინციებს შორის 26-ე ადგილზეა.
ეტიმოლოგია
ზამბოანგა ტერმინის samboangan (ასევე გამოითქმება როგორც sambuangan; ხოლო სუბანურ ენაზე როგორც — sembwangan) ესპანიზირებული ფორმაა, რაც „დასამაგრებელ ადგილს“ ნიშნავს. ტერმინის ფუძეა სიტყვა samboang („დასამაგრებელი ბოძი“). თავდაპირველად ქალაქი ზამბოანგა სამბოანგანად იწოდებოდა, საიდანაც მთელმა ნახევარკუნძულმა მიიღო სახელი. სამბოანგანი კარგადაა დამოწმებული ესპანელი, ბრიტანელი, ფრანგი,  გერმანელი და ამერიკელი ისტორიკოსების ჩანაწერებში ჯერ კიდევ XVII საუკუნიდან.
ერთი ვერსიით, ზამბოანგის სახელწოდება დაკავშირებულია ინდონეზიურ სიტყვასთან jambangan („ქვაბს“ ან „ჯამს“ აღნიშნავს), რომლის მიხედვითაც ზზამბოანგის ეთნიკური ჯგუფები მალაიური წარმოშობის არიან. თუმცა ეს ვერსია 1960-იან წლებამდე არცერთ ისტორიულ წყაროში გვხვდება.